
ΤΕΥΧΟΣ ΔΕΥΤΕΡΟ 


Αρ 


. Φύλλου 5430 


ΑΠΟΦΑΣΕΙΣ 

Αριθμ. 2132.17/80476 /18 

Διαδικασία σφράγισης και αποσφράγισης επιχει¬ 
ρήσεων ή καταστημάτων υγειονομικού ενδιαφέ¬ 
ροντος που λειτουργούν εντός χερσαίας ζώνης 
λιμένα ή θαλασσοπλοούντων πλοίων ή πλωτών 
ναυπηγημάτων ή μονίμως αγκυροβολημένων 
πλοίων. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Του εδαφίου στ' του άρθρου 17 του ν. 4177/2013 
"Κανόνες ρύθμισης της αγοράς προϊόντων και της πα- 
ροχήςτων υπηρεσιών και άλλες διατάξεις" (Α' 173), όπως 
αντικαταστάθη κε με την παράγραφο 4 του άρθρου 74 του 
ν. 4504/2017 "Διά βίου εκπαίδευση προσωπικού Υπουρ¬ 
γείου Ναυτιλίας και Νησιωτικής Πολιτικής, ενδυνάμωση 
της διαφάνειας και της αξιοκρατίας σε θέματα αρμοδιό¬ 
τητας Υπουργείου Ναυτιλίας και Νησιωτικής Πολιτικής, 
ενίσχυση της κοινωνικής συμμετοχής στην ακτοπλοΐα, 
θέματα πολιτικού προσωπικού, συμπλήρωση διατάξεων 
για τα λιμενικά έργα και άλλες διατάξεις" (ΑΊ 84). 

β) Του α.ν. 2520/1940 "Περί υγειονομικών διατάξεων" 
(Α' 273), όπως ισχύει. 

γ) Του ν.δ. 444/1970 "Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας" (Α' 39), όπως ισχύει. 

δ) Του ν. 4150/2013 "Ανασυγκρότηση του Υπουργείου 
Ναυτιλίας και Αιγαίου και άλλες διατάξεις" (Α' 102), όπως 
ισχύει. 

ε) Του άρθρου 9 του ν. 4235/2014 "Διοικητικά μέτρα, 
διαδικασίες και κυρώσεις στην εφαρμογή της ενωσια- 
κής και εθνικής νομοθεσίας στους τομείς των τροφίμων, 
των ζωοτροφών και της υγείας και της προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων" (Α' 32), όπως ισχύει. 

στ) Του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 


Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α’ 114). 

ζ) Του π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 

η) Της περίπτωσης (α) της παραγράφου 4 του άρ¬ 
θρου 16 του π.δ. 13/2018 «Οργανισμός Υπουργείου 
Ναυτιλίας και Νησιωτικής Πολιτικής» (Α' 170). 

θ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Οργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Προϋποθέσεις σφράγισης 

1. Καταστήματα ή επιχειρήσεις υγειονομικού ενδιαφέ¬ 
ροντος, τα οποία λειτουργούν άνευ άδειας λειτουργίας 
ή βεβαίωσης συνδρομής νόμιμων προϋποθέσεων για 
την ίδρυση και λειτουργία αυτών ή λειτουργούν κατό¬ 
πιν απαγόρευσης της λειτουργίας τους εντός χερσαίας 
ζώνης λιμένα ή εντός θαλασσοπλοούντων πλοίων ή 
πλωτών ναυπηγημάτων ή μονίμως αγκυροβολημένων 
πλοίων και τα οποία βρίσκονται σε περιοχές αρμοδιό¬ 
τητας του Λιμενικού Σώματος - Ελληνικής Ακτοφυλα¬ 
κής, όπως αναφέρονται στις διατάξειςτου ν.δ. 444/1970 
(Α' 39), καθώς και στην παράγραφο 1 του άρθρου 5 του 
ν. 4150/2013 (Α' 102), σφραγίζονται κατόπιν έκδοσης 
απόφασης του άρθρου 2 του παρόντος. Η απόφαση 
εκδίδεται είτε από τον αρμόδιο Φορέα Διαχείρισης και 
Εκμετάλλευσης Λιμένα, για τις περιπτώσεις λειτουργί¬ 
ας των καταστημάτων ή επιχειρήσεων υγειονομικού 
ενδιαφέροντος σε χερσαία ζώνη λιμένα, είτε από τον 
προϊστάμενο της Λιμενικής Αρχής, για τις περιπτώσεις 
λειτουργίας των καταστημάτων ή επιχειρήσεων υγειο¬ 
νομικού ενδιαφέροντος επί θαλασσοπλοούντων πλοίων 
ή πλωτών ναυπηγημάτων ή μονίμως αγκυροβολημένων 
πλοίων. Στην απόφαση αναγράφονται: 

Τεύχος Β'5430/04.12.2018 


1.1. Τα στοιχεία του καταστήματος ή της επιχείρησης. 

1.2. Ο λόγος σφράγισης. 

1.3. Η χρονική διάρκεια αυτής. 

1.4. Η ημέρα και η ώρα που θα πραγματοποιηθεί αυτή. 

2. Σφράγιση μπορεί να γίνει όλες τις ημέρες της εβδο¬ 
μάδας, καθ’ όλη τη διάρκεια του εικοσιτετραώρου. Η 
απουσία του ενδιαφερομένου κατά την υλοποίηση της 
σφράγισης δεν αναστέλλει τη διαδικασία. 

Άρθρο 2 

Απόφαση - εκτέλεση σφράγισης 

1. Εφόσον διαπιστωθεί από υπαλλήλους του αρμόδιου 
Φορέα Διαχείρισης και Εκμετάλλευσης του λιμένα ή από 
στελέχη Λιμενικής Αρχής, η λειτουργία καταστημάτων ή 
επιχειρήσεων υγειονομικού ενδιαφέροντος άνευ άδειας 
λειτουργίας ή άνευ βεβαίωσης συνδρομής νόμιμων προ¬ 
ϋποθέσεων για την ίδρυση και λειτουργία αυτών ή λει¬ 
τουργούν κατόπιν απαγόρευσης της λειτουργίας τους, 
τότε ο αρμόδιος Φορέας Διαχείρισης και Εκμετάλλευσης 
του λιμένα ή η κατά περίπτωση αρμόδια Λιμενική Αρχή, 
ανάλογα με τον χώρο δραστηριοποίησηςτου καταστή¬ 
ματος ή της επιχείρησης σύμφωνα με την παράγραφο 1 
του άρθρου 1 της παρούσας, εκδίδει αμελλητί απόφαση 
σφράγισης σύμφωνα με τα Υποδείγματα Α’ - Β' του άρ¬ 
θρου 7 σε τρία (03) αντίτυπα. 

Από τα αντίτυπα αυτά, το ένα επιδίδεται στον ιδιο¬ 
κτήτη ή στον νόμιμο εκπρόσωπο ή σε εργαζόμενο του 
καταστήματος/επιχείρησης, με αποδεικτικό που συντάσ- 
σεται επί του σώματος της απόφασης. Εάν το κατάστημα/ 
επιχείρηση είναι κλειστό ή ο ιδιοκτήτης/νόμιμοςεκπρό- 
σωπος/εργαζόμενος αυτού απουσιάζει, γίνεται σχετική 
μνεία στο σώμα της απόφασης και θυροκολλείται. 

Το δεύτερο αντίτυπο, εφόσον η απόφαση σφράγισης 
εκδίδεται από τον Φορέα Διαχείρισης και Εκμετάλλευσης 
του λιμένα, κοινοποιείται αυθημερόν στην καθ’ ύλην και 
κατά τόπον αρμόδια, για τον έλεγχο του καταστήματος/ 
επιχείρησης εντός χερσαίας ζώνης λιμένα, Λιμενική ή 
Αστυνομική Αρχή. Ειδάλλως, εφόσον η απόφαση σφρά¬ 
γισης εκδίδεται από τη Λιμενική Αρχή που διαπίστωσε 
τον λόγο σφράγισης του/της καταστήματος/επιχείρησης 
που βρίσκεται επί θαλασσοπλοούντων πλοίων, πλωτών 
ναυπηγημάτων και μονίμως αγκυροβολημένων πλοίων, 
κοινοποιείται είτε στη Λιμενική Αρχή στην οποία κατατέ¬ 
θηκε η σχετική αναγγελία ίδρυσης και λειτουργίας του/ 
της καταστήματος/επιχείρησης είτε στη Λιμενική Αρχή 
του αφετήριου λιμένα του πλοίου εφόσον έχει διαπι¬ 
στωθεί ότι δεν υφίσταται σχετική αναγγελία ίδρυσης και 
λειτουργίας καταστήματος υγειονομικού ενδιαφέροντος 
ή έχει υποβληθεί αναγγελία αλλά έχει απαγορευθεί η 
άσκηση της δραστηριότητας από την αρμόδια Λιμενική 
Αρχή. 

Το τρίτο αντίτυπο παραμένει στο αρχείο του αρμόδι¬ 
ου Φορέα Διαχείρισης και λειτουργίας του λιμένα ή της 
Λιμενικής Αρχής που εξέδωσε την απόφαση. 

2. Η σφράγιση πραγματοποιείται εντός πέντε (05) 
ημερών από την επόμενη ημέρα της επίδοσης ή της 
θυροκόλλησηςτης απόφασης σφράγισης, εκτός από τις 
περιπτώσεις που η λειτουργία του καταστήματος έχει 
διακοπεί για οιονδήποτε πραγματικό ή νομικό λόγο, 


οπότε και η σφράγιση πραγματοποιείται άμεσα με την 
επαναλειτουργία του καταστήματος/επιχείρησης. 

3. Οι ιδιοκτήτες ή οι νόμιμοι εκπρόσωποι των επιχει¬ 
ρήσεων ή καταστημάτων δύνανται μετά την επίδοση 
ή θυροκόλληση της απόφασης σφράγισης και τουλά¬ 
χιστον μία (01) ημέρα πριν την ορισθείσα ημερομηνία 
της σφράγισης, να υποβάλουν αίτηση στον αρμόδιο 
Φορέα Διαχείρισης και Εκμετάλλευσης Λιμένα ή στην 
αρμόδια Λιμενική Αρχή που έχει εκδώσει την απόφα¬ 
ση σφράγισης, αναφορικά με τον χρόνο εκτέλεσης του 
μέτρου της σφράγισης, προκειμένου ιδίως να γίνει δυ¬ 
νατή η απομάκρυνση από το κατάστημα/επιχείρηση 
ευπαθών και ευαλλοίωτων προϊόντων ή η τακτοποίη¬ 
ση λοιπών εκκρεμοτήτων. Στην ίδια αίτηση μπορούν 
να συμπεριληφθούν και αντιρρήσεις επί της απόφασης 
που να αφορούν σε τυπικούς ή και ουσιαστικούς λόγους. 
Σε περίπτωση που ο αρμόδιος Φορέας Διαχείρισης και 
Εκμετάλλευσης Λιμένα ή η κατά περίπτωση αρμόδια 
Λιμενική Αρχή κρίνει ως βάσιμες τις αιτιάσεις για την 
απομάκρυνση των προϊόντων ή την τακτοποίηση λοιπών 
εκκρεμοτήτων, η σφράγιση δύναται να πραγματοποιηθεί 
σε μεταγενέστερο χρόνο, που δεν υπερβαίνει, όμως, τις 
δεκαπέντε (15) ημέρες από την ημερομηνία επίδοσης ή 
θυροκόλλησης της απόφασης σφράγισης. Σε περίπτωση 
που στη σχετική αίτηση περιλαμβάνονται και αντιρρή¬ 
σεις επί της απόφασης που αφορούν σε τυπικούς ή και 
ουσιαστικούς λόγους και γίνει αποδεκτή, τότε εκδίδεται 
απόφαση αποδοχής των αντιρρήσεων, αναστέλλεται η 
απόφαση σφράγισης και το κατάστημα ή η επιχείρηση 
υγειονομικού ενδιαφέροντος δεν σφραγίζεται. 

Για το χρονικό διάστημα της χορηγούμενης παράτασης 
της σφράγισης, η επιχείρηση ή το κατάστημα αναστέλλει 
τη λειτουργία του, κατά το μέρος που αφορά στην πα¬ 
ροχή των υπηρεσιών και της διάθεσης προϊόντων που 
σχετίζονται και προβλέπονται από την άδεια ίδρυσης και 
λειτουργίας καταστήματος υγειονομικού ενδιαφέροντος 
ή της αναγγελίας ίδρυσης και λειτουργίας καταστήματος 
υγειονομικού ενδιαφέροντος επί θαλασσοπλοούντων 
πλοίων, πλωτών ναυπηγημάτων και μονίμως αγκυρο¬ 
βολημένων πλοίων. 

4. Μετά τη διαπίστωση της λειτουργίας των καταστη¬ 
μάτων ή επιχειρήσεων υγειονομικού ενδιαφέροντος 
άνευ άδειας λειτουργίας ή άνευ βεβαίωσης συνδρομής 
νόμιμων προϋποθέσεων για την ίδρυση και λειτουργία 
αυτών ή λειτουργίας αυτών κατόπιν απαγόρευσης της 
λειτουργίας τους, από τα στελέχη του αρμόδιου Φορέα 
Διαχείρισης και Εκμετάλλευσης του λιμένα ή από στελέ¬ 
χη Λιμενικής Αρχής και έως ότου αυτά σφραγιστούν ή 
μέχρι να εκδοθεί απόφαση αποδοχής των αντιρρήσεων, 
εφόσον αυτές έχουν υποβληθεί εμπρόθεσμα, αναφορι¬ 
κά με τη μη σφράγισή τους, τα εν λόγω καταστήματα ή 
επιχειρήσεις υγειονομικού ενδιαφέροντος αναστέλλουν 
τη λειτουργία τους, κατά το μέρος που αφορά στην πα¬ 
ροχή των υπηρεσιών και της διάθεσης προϊόντων που 
σχετίζονται και προβλέπονται από την άδεια ίδρυσης και 
λειτουργίας καταστήματος υγειονομικού ενδιαφέροντος 
ή τη βεβαίωση συνδρομής νομίμων προϋποθέσεων για 
την ίδρυση και λειτουργία καταστημάτων υγειονομικού 

ενδιαφέροντος επί θαλασσοπλοούντων πλοίων, πλωτών 
ναυπηγημάτων και μονίμως αγκυροβολημένων πλοίων. 

5. Η σφράγιση διαρκεί για όσο χρονικό διάστημα συνε¬ 
χίζουν να συντρέχουν οι λόγοι επιβολής της σφράγισης. 

Άρθρο 3 

Έκθεση σφράγισης 

1. Η σφράγιση εκτελείται την ημέρα που έχει οριστεί, 
είτε από τουλάχιστον δυο (02) υπαλλήλους του αρμόδιου 
Φορέα Διαχείρισης και Εκμετάλλευσης Λιμένα, για τις 
περιπτώσεις λειτουργίας των καταστημάτων ή επιχει¬ 
ρήσεων υγειονομικού ενδιαφέροντος σε χερσαία ζώνη 
λιμένα, είτε από τουλάχιστον δύο (02) στελέχη της κατά 
περίπτωση αρμόδιας Λιμενικής Αρχής, για τις περιπτώ¬ 
σεις λειτουργίας των καταστημάτων ή επιχειρήσεων 
υγειονομικού ενδιαφέροντος επί θαλασσοπλοούντων 
πλοίων ή πλωτών ναυπηγημάτων ή μονίμως αγκυρο¬ 
βολημένων πλοίων. 

2. Για τη σφράγιση συντάσσεται έκθεση, σύμφωνα με 
τα Υποδείγματα Γ' - Δ' του άρθρου 7, η οποία υπογράφε¬ 
ται από τους υπαλλήλους του αρμόδιου Φορέα Διαχεί¬ 
ρισης και Εκμετάλλευσης Λιμένα ή τα στελέχη της κατά 
περίπτωση αρμόδιας Λιμενικής Αρχής που τη διενήργη- 
σαν, καθώς και από τον ιδιοκτήτη/νόμιμο εκπρόσωπο/ 
εργαζόμενο του καταστήματος/επιχείρησης ή ελλείψει 
αυτών, από έναν ή δύο μάρτυρες που παρευρίσκονται. 
Εάν στο σημείο της σφράγισης δε βρεθούν οι ανωτέρω 
ή εάν αυτοί αρνηθούν να υπογράψουν την έκθεση σφρά¬ 
γισης, γίνεται ειδική μνεία σε αυτήν, χωρίς να κωλύεται 
η διαδικασία της σφράγισης. 

3. Η έκθεση σφράγισης συντάσσεται σε τρία (03) αντί¬ 
τυπα. Από τα αντίτυπα αυτά, το ένα επιδίδεται στον ιδι¬ 
οκτήτη ή στον νόμιμο εκπρόσωπο ή σε εργαζόμενο του 
καταστήματος/επιχείρησης. Εάν το/η κατάστημα/επιχεί- 
ρηση είναι κλειστό ή ο ιδιοκτήτης/νόμιμος εκπρόσωπος/ 
εργαζόμενος αυτού απουσιάζει ή αρνείται να παραλάβει 
την έκθεση σφράγισης, γίνεται σχετική μνεία στο σώμα 
της απόφασης και θυροκολλείται. 

Το δεύτερο αντίτυπο, εφόσον η σφράγιση διενεργείται 
από τον Φορέα Διαχείρισης και Εκμετάλλευσης του λιμέ¬ 
να, κοινοποιείται αυθημερόν στην καθ' ύλην και κατά τό¬ 
πον αρμόδια, για τον έλεγχο του καταστήματος/επιχείρη- 
σης εντός χερσαίας ζώνης λιμένα, Λιμενική ή Αστυνομική 
Αρχή. Ειδάλλως, εφόσον η σφράγιση διενεργείται από 
τη Λιμενική Αρχή που διαπίστωσε τον λόγο σφράγισης 
του/της καταστήματος/επιχείρησης που βρίσκεται επί 
θαλασσοπλοούντων πλοίων, πλωτών ναυπηγημάτων και 
μονίμως αγκυροβολημένων πλοίων, κοινοποιείται είτε 
στη Λιμενική Αρχή στην οποία κατατέθηκε η σχετική 
αναγγελία ίδρυσης και λειτουργίας του καταστήματος 
είτε στη Λιμενική Αρχή του αφετήριου λιμένα του πλοί¬ 
ου, εφόσον έχει διαπιστωθεί ότι δεν υφίσταται σχετική 
αναγγελία ίδρυσης και λειτουργίας καταστήματος υγει¬ 
ονομικού ενδιαφέροντος ή έχει υποβληθεί αναγγελία 
αλλά έχει απαγορευθεί η άσκηση της δραστηριότητας 
από την αρμόδια Λιμενική Αρχή. 

Το τρίτο αντίτυπο παραμένει στο αρχείο του αρμόδι¬ 
ου Φορέα Διαχείρισης και λειτουργίας του λιμένα ή της 
Λιμενικής Αρχής που εξέδωσε την απόφαση. 


4. Η σφράγιση καταστημάτων υγειονομικού ενδια¬ 
φέροντος επί θαλασσοπλοούντων πλοίων ή πλωτών 
ναυπηγημάτων ή μονίμως αγκυροβολημένων πλοίων 
δύναται να διενεργηθεί από στελέχη έτερης Λιμενικής 
Αρχής από αυτή που εξέδωσε την απόφαση σφράγισης, 
σε περιπτώσεις όπου λόγω ανωτέρας βίας ή δρομολο- 
γιακών υποχρεώσεων, αυτά δε βρίσκονται στον λιμένα 
της Λιμενικής Αρχής που εξέδωσε την απόφαση. Σε αυτή 
την περίπτωση, η σφράγιση διενεργείται σύμφωνα με 
την περιγραφείσα διαδικασία στις παραγράφους 1-3 
του παρόντος άρθρου, με την επισήμανση ότι το τρίτο 
αντίτυπο της έκθεσης σφράγισης παραμένει στο αρχείο 
της Λιμενικής Αρχής που διενήργησε τη σφράγιση και 
συντάσσεται και τέταρτο αντίτυπο της έκθεσης σφράγι¬ 
σης, το οποίο αποστέλλεται στη Λιμενική Αρχή η οποία 
εξέδωσε την απόφαση σφράγισης. 

Άρθρο 4 

Τρόπος και μέσα σφράγισης 

1. Κατά τη διαδικασία της σφράγισης, σφραγίζονται 
όλες οι είσοδοι του καταστήματος ή της επιχείρησης. 
Για τη διενέργεια της σφράγισης χρησιμοποιούνται 
ισπανικός κηρός (βουλοκέρι), μεταλλική σφραγίδα (μο- 
λυβδοσφραγίδα) του αρμόδιου Φορέα Διαχείρισης και 
Εκμετάλλευσης Λιμένα ή της αρμόδιας Λιμενικής Αρχής 
και κορδόνι. Η σφράγιση γίνεται σε εμφανές σημείο της 
εισόδου του καταστήματος ή της επιχείρησης, τοποθε¬ 
τώντας τον ισπανικό κήρο στις δύο άκρες του κορδονιού 
με το οποίο σφραγίζεται η είσοδος και τίθεται η μολυ- 
βδοσφραγίδα. 

2. Σε περίπτωση που, σύμφωνα με την οικεία νομοθε¬ 
σία, σφραγίζεται τμήμα μόνο του καταστήματος ή της 
επιχείρησης ή μηχανολογικός ή άλλος εξοπλισμός, η 
σφράγιση γίνεται με τέτοιο τρόπο ώστε να τίθεται εκτός 
λειτουργίας το τμήμα που σφραγίζεται ή ο εξοπλισμός, 
χωρίς όμως να επηρεάζεται η ομαλή λειτουργία του 
λοιπού τμήματος του καταστήματος ή της επιχείρησης. 

Άρθρο 5 

Αποσφράγιση 

1. Η αποσφράγιση καταστήματος/επιχείρησης που 
έχει σφραγιστεί σύμφωνα με τις διατάξεις της παρούσας 
πραγματοποιείται αυτεπαγγέλτως από τουλάχιστον δύο 
(02) υπαλλήλους του κατά περίπτωση αρμόδιου Φορέα 
Διαχείρισης και Εκμετάλλευσης Λιμένα ή δύο (02) στε¬ 
λέχη της κατά περίπτωση αρμόδιας Λιμενικής Αρχής, 
παρουσία του ιδιοκτήτη ή του νόμιμου εκπρόσωπου ή 
εργαζόμενου του καταστήματος ή, ελλείψει αυτών, από 
μάρτυρα που παρευρίσκεται. Αν στο σημείο της απο¬ 
σφράγισης δεν βρεθούν οι ανωτέρω ή αν αυτοί αρνη¬ 
θούν να υπογράψουν την έκθεση αποσφράγισης, γίνεται 
ειδική μνεία σ' αυτήν, χωρίς να κωλύεται η περαιτέρω 
διαδικασία. 

2. Η αποσφράγιση πραγματοποιείται εφόσον παύσουν 
οι λόγοι για τους οποίους σφραγίστηκε το/η κατάστημα/ 
επιχείρηση. Σε περίπτωση που απαιτείται να πραγματο¬ 
ποιηθεί αποσφράγιση πριν παύσουν οι λόγοι για τους 
οποίους σφραγίστηκε το/η κατάστημα/επιχείρηση (λό¬ 
γοι έκτακτης ανάγκης, προσωρινή διαταγή/απόφαση 

αναστολής εκτέλεσης της απόφασης σφράγισης κ.α.), ο 
αρμόδιος Φορέας Διαχείρισης και Εκμετάλλευσης Λιμέ¬ 
να ή η αρμόδια Λιμενική Αρχή, μετά την εξάλειψη των 
λόγων που επέβαλλαν την αποσφράγιση, προβαίνει εκ 
νέου σε σφράγιση του καταστήματος και αφαίρεση της 
τυχόν άδειας λειτουργίας. Προς τούτο, συντάσσει νέα 
έκθεση σφράγισης και πρακτικό αφαίρεσης της τυχόν 
άδειας ή έγγραφης γνωστοποίησης απαγόρευσης της 
δραστηριοποίησης, σύμφωνα μεταπροβλεπόμενα στο 
άρθρο 4, χωρίς την έκδοση νέας απόφασης σφράγισης. 

3. Για την αποσφράγιση συντάσσεται έκθεση σύμφωνα 
με τα Υποδείγματα Ε' - ΣΤ' του άρθρου 7, κατ' ανάλογη 
εφαρμογή της προβλεπόμενης στις παραγράφους 3, 4 
και 5 του άρθρου 3 διαδικασίας. 

4. Αποσφράγιση καταστημάτων ή επιχειρήσεων δύνα- 
ται να λάβει χώρα και σε περιπτώσεις όπου για οιονδήπο- 
τε πραγματικό ή νομικό λόγο παύει οριστικώς η λειτουρ¬ 
γία της επιχείρησης ή του καταστήματος υγειονομικού 
ενδιαφέροντος που βρίσκεται σε χερσαία ζώνη λιμένα ή 
επί θαλασσοπλοούντων πλοίων ή πλωτών ναυπηγημά¬ 
των ή μονίμως αγκυροβολημένων πλοίων σύμφωνα με 
την προβλεπόμενη διαδικασία των παραγράφων 1 έως 3 
του παρόντος άρθρου. 


5. Η κατά περίπτωση αρμόδια Λιμενική Αρχή ή Φο¬ 
ρέας δύνανται να προβαίνουν στην αποσφράγιση της 
επιχείρησης ή του καταστήματος εφόσον διαπιστώσουν 
ότι για οιονδήποτε πραγματικό ή νομικό λόγο δε συ¬ 
ντρέχουν οι λόγοι και οι προϋποθέσεις για τους οποίους 
πραγματοποιήθηκε η σφράγιση, σύμφωνα με την προ¬ 
βλεπόμενη διαδικασία των παραγράφων 1 έως 3 του 
παρόντος άρθρου. 

Άρθρο 6 

Απόφαση ποινικού δικαστηρίου 
Σε περίπτωση που προσκομίζεται από τον ιδιοκτήτη ή 
τον νόμιμο εκπρόσωπο του καταστήματος/επιχείρησης 
απαλλακτικό βούλευμα ή αθωωτική απόφαση ποινικού 
δικαστηρίου, που διαπιστώνει την αντικειμενική ανυ¬ 
παρξία των περιστατικών που αποτέλεσαν τον λόγο βε¬ 
βαίωσης της παράβασης, βάσει της οποίας επιβάλλεται 
το μέτρο της σφράγισης, είτε αναστέλλεται η έκδοση 
απόφασης σφράγισης είτε η απόφαση σφράγισης που 
έχει ήδη εκδοθεί ανακαλείται, είτε, σε περίπτωση που η 
απόφαση σφράγισης έχει ήδη εκτελεστεί, το κατάστημα 
αποσφραγίζεται αμέσως. 

Άρθρο 7 

Υ ποδείγματα 
ΥΠΟΔΕΙΓΜΑ Α’ 



ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙ ΚΗ Σ Τόπος, Ημερομηνία 

ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ - ΕΛΛΗΝΙΚΗΣ Αρ. Πρωτ.: 

ΑΚΤΟΦΥΛΑ ΚΗ Σ 

Κεντρικό Λιμεναρχείο/Λιμεναρχείο. ΠΡΟΣ: Στοιχεία ιδιοκτήτη ή νόμιμου 

εκπροσώπου ή εργαζόμενου 
επιχείρησης ή καταστήματος 


ΚΟΙΝ.: Σύμφωνα με το άρθρο 2 του 

παρόντος 


ΑΠΟΦΑΣΗ ΣΦΡΑΓΙΣΗΣ 


Έχοντας υπόψη: 

1. Τις διατάξεις: 

α) Της παραγράφου 4 του άρθρου 9 του α.ν. 2520/1940 (Α' 273), όπως ισχύει. 

β) Τουν.δ. 444/1970 (Α'39). 

γ) Του άρθρου 17 του ν. 4177/2013 (Α' 173), όπως ισχύει. 

δ) Του άρθρου 9 του ν. 4235/2014 (Α' 32). 

ε) Της υπ' αριθμ. Απόφασης του Υπουργού Ναυτιλίας και Νησιωτικής Πολιτικής 

«Διαδικασία σφράγισης επιχειρήσεων ή καταστημάτοιν υγειονομικού ενδιαφέροντος που λειτουργούν εντός 
χερσαίας ζώνης λιμένα ή θαλασσοπλοούντων πλοίων ή πλωτών ναυπηγημάτων ή μονίμως 
αγκυροβολημένων πλοίων» (.). 

2. Τη βεβαίωση/διαπίστωση ., κατά παράβαση των 

διατάξεων. 

3. Την από.αίτηση-αντιρρήσεις τ.(ιδιοκτήτη ή νόμιμου 

αντιπροσώπου) του/της καταστήματος/επιχείρησης . 

που υποβλήθηκαν εμπρόθεσμα/εκπρόθεσμα / Το γεγονός ότι δεν υποβλήθηκε αίτηση - αντιρρήσεις. 

ΑΠΟΦΑΣΙΖΟΥΜΕ 


1. Τη σφράγιση του/της καταστήματος/επιχείρησης., που 

βρίσκεται επί του ., για χρονικό διάστημα ./ έως την 

εξάλειψη των λόγων που επέβαλλαν τη σφράγιση. 

2. Η σφράγιση θα εκτελεστεί την 


και καλείστε να παρίστασθε κατά την πραγματοποίηση 

της διαδικασίας. Τυχόν απουσία σας δεν αναστέλλει την εκτέλεση της παρούσας. 

3. Πριν την πραγματοποίηση της σφράγισης καλείσθε όπως απομακρύνετε από το/την 
κατάστημα/επιχείρηση ευπαθή και ευαλλοίωτα προϊόντα. 

4. Παραβίαση της σφράγισης και θέση του/της καταστήματος/επιχείρησης σε λειτουργία τιμωρείται 
σύμφωνα με τα προβλεπόμενα στις διατάξεις του άρθρου 178 του Π.Κ. και της παραγράφου 12 του άρθρου 
43 τουν. 4025/2011. 


Ο Κεντρικός 
Λιμενάρχη ς/Λιμενάρχης 


ΑΠΟΔΕΙΚΤΙΚΟ ΕΠΤ ΑΡΣΗΣ 


Στ. σήμερα, την . του μήνα . του έτους ., 

ημέρα.και ώρα ., ο. 

που υπηρετώ στο . επέδωσα στον/στην (ιδιοκτήτη, νόμιμο 

εκπρόσωπο, εργαζόμενο) του/της καταστήματος/επιχείρησης. 

που βρίσκεται επί του., τη με Α.Π.:.απόφαση σφράγισης. 


Ο/Η ΕΠΙ ΛΟΥΣ/ΟΥΣ Α 


Ο/Η ΠΑΡΑΛΑΒΩΝ/ΟΥΣΑ 

ΥΠΟΔΕΙΓΜΑ Β’ 



Στοιχεία Φορέα Διαχείρισης και Εκμετάλλευσης Λιμένα 


Τόπος, Ημερομηνία 

Αρ. Πρωτ.: . 

Στοιχεία ιδιοκτήτη ή νόμιμου 
εκπροσώπου ή εργαζόμενου 
επιχείρησης ή καταστήματος 

ΚΟΙΝ.: Σύμφωνα με το άρθρο 2 του 

παρόντος 


ΑΠΟΦΑΣΗ ΣΦΡΑΓΙΣΗΣ 


Έχοντας υπόψη: 

1. Τις διατάξεις: 

α) Της παραγράφου 4 του άρθρου 9 του α.ν. 2520/1940 (Α' 273). 
β) Του ν. 2323/1995 (Α' 145), όπως ισχύει. 

γ) Της παραγράφου 9 του άρθρου 1 του ν. 2971/2001 (Α' 285), όπως ισχύει, 
δ) Του άρθρου 17 του ν. 4177/2013 (Α' 173), όπως ισχύει, 
ε) Του άρθρου 9 του ν. 4235/2014 (Α' 32). 
στ)Της παραγράφου 6 του άρθρου 39 του ν. 4264/2014 (Α' 118). 

ζ) Της υπ' αριθμ. Απόφασης του Υπουργού Ναυτιλίας και Νησιωτικής Πολιτικής 

«Διαδικασία σφράγισης επιχειρήσεων ή καταστημάτων υγειονομικού ενδιαφέροντος που λειτουργούν εντός 
χερσαίας ζώνης λιμένα ή θαλασσοπλοούντων πλοίων ή πλωτών ναυπηγημάτων ή μονίμως 
αγκυροβολημένων πλοίων» (.). 

2. Το με Α.Π.:.έγγραφο της Λιμενικής Αρχής. 

3. Την από.αίτηση-αντιρρήσεις τ.(ιδιοκτήτη ή νόμιμου 

αντιπροσώπου) του/της καταστήματος/επιχείρησης . 

που υποβλήθηκαν εμπρόθεσμα/εκπρόθεσμα / Το γεγονός ότι δεν υποβλήθηκε αίτηση - αντιρρήσεις. 

ΑΠΟΦΑΣΙΖΟΥΜΕ 


1. Τη σφράγιση του/της καταστήματος/επιχείρησης., που 

βρίσκεται ., για χρονικό διάστημα ./ έως την εξάλειψη των 

λόγων που επέβαλλαν τη σφράγιση. 

2. Η σφράγιση θα εκτελεστεί την . και καλείστε να παρίστασθε κατά την 

πραγματοποίηση της διαδικασίας. Τυχόν απουσία σας δεν αναστέλλει την εκτέλεση της παρούσας. 

3. Πριν την πραγματοποίηση της σφράγισης καλείσθε όπως απομακρύνετε από το/την 

κατάστημα/επιχείρηση ευπαθή και ευαλλοίωτα προϊόντα. 

4. Παραβίαση της σφράγισης και θέση του/της καταστήματος/επιχείρησης σε λειτουργία τιμωρείται 
σύμφωνα με τα προβλεπόμενα στις διατάξεις του άρθρου 178 του Π.Κ. και της παραγράφου 12 του άρθρου 
43 τουν. 4025/2011. 


ΑΠΟΔΕΙΚΤΙΚΟ ΕΠΤΛΟΣΗΣ 


Στ. σήμερα, την . 

ημέρα.και ώρα ., ο 

υπάλληλος στο . 

εργαζόμενο) του/της καταστήματος/επιχείρησης 
βρίσκεται. 


του μήνα . του έτους 


επέδωσα στον/στην (ιδιοκτήτη, νόμιμο εκπρόσωπο, 

. που 

. τη με Α.Π.:.απόφαση σφράγισης. 


Ο/Η ΕΠΙΑΟΥΣ/ΟΥΣΑ 


Ο/Η ΠΑΡΑΛΑΒΩΝ/ΟΥΣΑ 

ΥΠΟΔΕΙΓΜΑ Γ 



ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ - ΕΛΛΗΝΙΚΗΣ 
ΑΚΤΟΦΥΛΑ ΚΗ Σ 

Κεντρικό Λιμεναρχείο/Λιμεναρχείο. 


ΕΚΘΕΣΗ ΣΦΡΑΓΙΣΗΣ ΚΑΤΑΣΤΗΜΑΤΟΣ 


Στ.σήμερα την.του μηνός.του έτους., ημέρα 

της εβδομάδας . και ώρα ., ο 

. και ο 

. της Λιμενικής Αρχής ., 

προβήκαμε στη σφράγιση του/της καταστήματος/επιχείρησης 

. που βρίσκεται επί του 

., για χρονικό διάστημα ./ έως την εξάλειψη των λόγων 

που επέβαλλαν τη σφράγιση, σε εκτέλεση της με Α.Π.: . Απόφασης του Κεντρικού 

Λιμενάρχη/Λιμενάρχη ., παρουσία και του νόμιμου ιδιοκτήτη/νόμιμου 

εκπροσώπου/εργαζόμενου του/της καταστήματος/επιχείρησης . (ή παρουσία του 

. κατοίκου ., οδός 

. αριθμός . που παρέστη ως μάρτυρας, καθόσον κατά τη σφράγιση 

απούσιαζε ο ιόιοκτήτης/νόμιμος εκπρόσωπος του καταστήματος ή εργαζόμενος σε αυτό). 

Για τη σφράγιση χρησιμοποιήθηκε ισπανικός κήρος και μεταλλική σφραγίδα με κορδόνι, με τα οποία 

σφραγίστηκε/σφραγίστηκαν η/οι . είσοδος/είσοδοι - πόρτα/πόρτες - μηχανολογικός 

εξοπλισμός που βρίσκεται/βρίσκονται . του πλοίου/πλωτού 

ναυπηγήματος. 

ΠΑΡΑΤΗΡΗΣΕΙΣ: 


ΟΙ ΕΝΕΡΓΗΣΑΝΤΕΣ ΤΗ 
ΣΦΡΑΓΙΣΗ 


Ο ΙΔΙΟΚΤΗΤΗΣ/ΝΟΜΙΜΟΣ 
Ε ΚΠΡ ΟΣΩΠΟΣ/ 
ΕΡΓΑΖΟΜΕΝΟΣ 


(Ο ΜΑΡΤΥΡΑΣ) 


1 . 


2. 

ΘΥΡΟΚΟΛΛΗΘΗΚΕ 

ΟΙ ΕΝΕΡΓΗΣΑΝΤΕΣ ΤΗ ΟΥΡΟΚΟΛ ΛΗ ΣΗ 

1 . 


2. 


(Ο ΜΑΡΤΥΡΑΣ) 




Τεύχος Β' 5430/04.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


64237 


ΥΠΟΔΕΙΓΜΑ Δ’ 



Στοιχεία Φορέα Διαχείρισης και Εκμετάλλευσης Λιμένα 


ΕΚΘΕΣΗ ΣΦΡΑΓΙΣΗΣ ΚΑΤΑΣΤΗΜΑΤΟΣ 


Στ. σήμερα την .του μηνός.του έτους., ημέρα 

της εβδομάδας . και ώρα ., ο 

. και ο 

. υπάλληλοι του ., 

προβήκαμε στη σφράγιση του/της καταστήματος/επιχείρησης. 

που βρίσκεται ., για χρονικό διάστημα ./ 

έως την εξάλειψη των λόγων που επέβαλλαν τη σφράγιση, σε εκτέλεση της με Α.Π.: . 

Απόφασης του Προέδρου του., παρουσία και του νόμιμου ιδιοκτήτη/νόμιμου 

εκπροσώπου/εργαζόμενου του/της καταστήματος/επιχείρησης.(// 

παρουσία του . κατοίκου ., 

οδός .. αριθμός . που παρέστη ως μάρτυρας, καθόσον κατά τη 

σφράγιση απούσιαζε ο ιδιοκτήτης/νόμιμος εκπρόσωπος του καταστήματος ή εργαζόμενος σε αυτό). 

Για τη σφράγιση χρησιμοποιήθηκε ισπανικός κήρος και μεταλλική σφραγίδα με κορδόνι, με τα οποία 

σφραγίστηκε/σφραγίστηκαν η/οι . είσοδος/είσοδοι - πόρτα/πόρτες - μηχανολογικός 

εξοπλισμός που βρίσκεται/βρίσκονται. 

ΠΑΡΑΤΗΡΗΣΕΙΣ: 


ΟΙ ΕΝΕΡΓΗΣ ΑΝΤΕΣ ΤΗ 
ΣΦΡΑΓΙΣΗ 


Ο Ϊ Α ΤΟΚΤΗΤΗΣ/ΝΟΜΪΜΟΣ 
Ε ΚΠ ΡΟΣΩΠΟΣ/ 
ΕΡΓΑΖΟΜΕΝΟΣ 


(Ο ΜΑΡΤΥΡΑΣ) 


2. 





























64238 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5430/04.12.2018 


ΘΥΡΟΚΟΛΛΗΘΗΚΕ 


ΟΙ ΕΝΕΡΓΗΣΑΝΤΕΣ ΤΗ ΘΥΡΟΚΟΛΛΗΣΗ 

1 . 


(Ο ΜΑΡΤΥΡΑΣ) 


2. 




Τεύχος Β' 5430/04.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


64239 


ΥΠΟΔΕΙΓΜΑ Ε’ 



ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙ ΚΗ Σ ΠΟΛΙΤΙΚΗΣ 
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ - ΕΛΛΗΝΙΚΗΣ 
ΑΚΤΟΦΥΛΑΚΗΣ 

Κεντρικό Λιμεναρχείο/Λιμεναρχείο. 


ΕΚΘΕΣΗ ΑΠΟΣΦΡΑΓΙΣΗΣ ΚΑΤΑΣΤΗΜΑΤΟΣ 


Στ.. 


της 


εβδομάδας 


σήμερα την.του μηνος.του έτους 

. και ώρα . 


ήμερα 

ο 

ο 


. της Λιμενικής Αρχής ., 

προβήκαμε στη αποσφράγιση του/της καταστήματος/επιχείρησης. 

που βρίσκεται επί του., παρουσία και του νόμιμου ιδιοκτήτη/νόμιμου 

εκπροσώπου/εργαζόμενου του/της καταστήματος/επιχείρησης.(;/ 

παρουσία του . κατοίκου ., 

οδός . αριθμός ., που παρέστη ως μάρτυρας, καθόσον κατά τη 

σφράγιση απούσιαζε ο ιδιοκτήτης/νόμιμος εκπρόσωπος του καταστήματος ή εργαζόμενος σε αυτό). 

Αποσφραγίστηκε/αποσφραγίστηκαν η/οι . είσοδος/είσοδοι - πόρτα/πόρτες - 

μηχανολογικός εξοπλισμός που βρίσκεται/βρίσκονται . του 

πλοίου/πλωτού ναυπηγήματος. 

ΠΑΡΑΤΗΡΗΣΕΙΣ: 


ΟΙ ΕΝΕΡΓΗΣΑΝΤΕΣ ΤΗΝ Ο ΙΛΙΟΚΤΗΤΗΣ/ΝΟΜΙΜΟΣ (Ο ΜΑΡΤΥΡΑΣ) 

ΑΠΟΣΦΡΑΓΙΣΗ ΕΚΠΡΟΣΩΠΟΣ/ 

ΕΡΓΑΖΟΜΕΝΟΣ 


1 . 


2. 



























64240 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5430/04.12.2018 


ΘΥΡΟΚΟΛΛΗΘΗΚΕ 

ΟΙ ΕΝΕΡΓΗΣΑΝΤΕΣ ΤΗ ΟΥΡΟΚΟΛΛΗΣΗ 

1 . 


(Ο ΜΑΡΤΥΡΑΣ) 


2. 




Τεύχος Β' 5430/04.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


64241 


ΥΠΟΔΕΙΓΜΑ ΣΤ 



Στοιχεία Φορέα Διαχείρισης και Εκμετάλέχυσης Λιμένα 


ΕΚΘΕΣΗ ΑΠΟΣΦΡΑΓΙΣΗΣ ΚΑΤΑΣΤΗΜΑΤΟΣ 


Στ.σήμερα την.του μηνός.του έτους., ημέρα 

της εβδομάδας . και ώρα ., ο 

. και ο 

. υπάλληλοι του ., 

προβήκαμε στην αποσφράγιση του/της καταστήματος/επιχείρησης. 

που βρίσκεται., παρουσία και του νόμιμου ιδιοκτήτη/νόμιμου 

εκπροσώπου/εργαζόμενου του/της καταστήματος/επιχείρησης. (ή 

παρουσία του . κατοίκου ., 

οδός . αριθμός ., που παρέστη ως μάρτυρας, καθόσον κατά τη 

σφράγιση απούσιαζε ο ιδιοκτήτης/νόμιμος εκπρόσωπος του καταστήματος ή εργαζόμενος σε αυτό). 

Αποσφραγίστηκε/αποσφραγίστηκαν η/οι . είσοδος/είσοδοι — πόρτα/πόρτες - 

μηχανολογικός εξοπλισμός που βρίσκεται/βρίσκονται. 

ΠΑΡΑΤΗΡΗΣΕΙΣ: 


ΟΙ ΕΝΕΡΓ ΗΣΑ ΝΤΕΣ ΤΗΝ Ο ΙΛ ΪΟΚΤΗΤΗΣ/ΝΟΜΤΜΟΣ (Ο ΜΑΡΤΥΡΑΣ) 

ΑΠΟΣΦΡΑΓΙΣΗ ΕΚΠΡΟΣΩΠΟΣ/ 

ΕΡΓΑΖΟΜΕΝΟΣ 


2. 

























64242 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5430/04.12.2018 


ΘΥΡΟΚΟΛΛΗΘΗΚΕ 

ΟΙ ΕΝΕΡΓΗΣΑΝΤΕΣ ΤΗ ΟΥΡΟΚΟΛΛΗΣΗ 

1 . 


(Ο ΜΑΡΤΥΡΑΣ) 


2 . 


Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 23 Οκτωβρίου 2018 
Ο Υπουργός 

ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ 

Καποδιστρίου 34,Τ.Κ. 104 32, Αθήνα 
ΕΘΝΙΚΟ Τηλ. Κέντρο210 5279000 

ΤΥΠΟΓΡΑΦΕΙΟ Κείμενα προς δημοσίευση: \Λ/0ί>ιτΐ35ί0ΐ·.0ί(ά>0ί.αΓ 

* 02054300412180016 * 











